Domstolens kendelse (Sjette Afdeling) af 18. maj 2022 –

Ministero dell’istruzione (Elektronisk kort)

(Sag C-450/21) ( 1 )

»Præjudiciel forelæggelse – artikel 99 i Domstolens procesreglement – socialpolitik – direktiv 1999/70/EF – rammeaftalen vedrørende tidsbegrænset ansættelse, der er indgået af EFS, UNICE og CEEP – § 4, stk. 1 – princippet om ikke-diskrimination – begrebet »ansættelsesvilkår« – godtgørelse ydet med henblik på at fremme videreuddannelse af lærere og forbedre deres faglige kompetencer«

1. Socialpolitik – rammeaftalen vedrørende tidsbegrænset ansættelse, der er indgået af EFS, UNICE og CEEP – direktiv 1999/70 – anvendelsesområde – person, der er ansat af ministeriet som lærer – omfattet [Rådets direktiv 1999/70, bilag, § 3, nr. 1), og § 4, stk. 1] (jf. præmis 30-32)

2. Socialpolitik – rammeaftalen vedrørende tidsbegrænset ansættelse, der er indgået af EFS, UNICE og CEEP – direktiv 1999/70 – forbud mod forskelsbehandling af arbejdstagere i tidsbegrænset ansættelse – ansættelsesvilkår – begreb – godtgørelse ydet med henblik på at fremme videreuddannelse af lærere og forbedre deres faglige kompetencer – omfattet (Rådets direktiv 1999/70, bilag, § 4, stk. 1) (jf. præmis 33 og 35-38)

3. Socialpolitik – rammeaftalen vedrørende tidsbegrænset ansættelse, der er indgået af EFS, UNICE og CEEP – direktiv 1999/70 – forskellig behandling begrundet i objektive forhold – begreb – anvendelige kriterier – godtgørelse, der ydes ministeriets fastansatte lærere ved hjælp af et elektronisk kort med henblik på at fremme videreuddannelse af lærere og forbedre deres faglige kompetencer – lærere med tidsbegrænset ansættelse udelukket fra at modtage denne godtgørelse – ikke tilladt (Rådets direktiv 1999/70, bilag, § 4, stk. 1) (jf. præmis 45-48 samt konkl.)

Konklusion

§ 4, stk. 1, i rammeaftalen vedrørende tidsbegrænset ansættelse, som blev indgået den 18. marts 1999 og er knyttet som bilag til Rådets direktiv 1999/70/EF af 28. juni 1999 om rammeaftalen vedrørende tidsbegrænset ansættelse, der er indgået af EFS, UNICE og CEEP, skal fortolkes således, at denne bestemmelse er til hinder for en national lovgivning, der forbeholder uddannelsesministeriets fastansatte lærere og ikke dette ministeriums lærere med tidsbegrænset ansættelse retten til en økonomisk fordel på 500 EUR om året, der ydes med henblik på at fremme videreuddannelse af lærere og forbedre deres faglige kompetencer ved hjælp af et elektronisk kort, der kan anvendes til køb af bøger og tekster, herunder i digitalt format, tryksager, tidsskrifter, som er nyttige til professionel kompetenceudvikling, hardware og software, til tilmeldelse til kurser med henblik på at udvikle og styrke de professionelle kompetencer, optagelse på bachelor- eller kandidatuddannelser, specialiserede eller ved enkelt forløb i forbindelse med den faglige profil, eller på postgraduate kurser eller akademiske kandidatuddannelser i forbindelse med den faglige profil, til adgang til teater- og filmforestillinger, museer, udstillinger, kulturelle arrangementer, liveoptrædener og andre uddannelsesaktiviteter samt til køb af konnektivitetstjenester med henblik på at opfylde forpligtelsen til fjernarbejde.

( 1 ) – EUT C 422 af 18.10.2021.